recursal/SuperWikiNEXT-32B huggingface dataset:
***Toner i toppform*** (orig. *For Me and My Gal*) er en amerikansk musikal fra 1942 regissert av Busby Berkeley. Filmens handling er inspirert av den virklige historien om vaudevilleartistene Harry Palmer og Jo Hayden, da Palmer ble innkalt til verneplikten under første verdenskrig. Judy Garland, Gene Kelly og George Murphy spiller hovedrollene.

Handling
--------

I vaudeville sin storhetstid, på randen av USAs inngang til første verdenskrig, forsøker to talentfulle artister, Jo Hayden og Harry Palmer å spille ved Palace Theatre på Broadway. De får stor suksess, og gifter seg kort tid senere. Men få uker før planene deres kan realiseres, får Harry ordre om å melde seg til militærtjeneste. Han forsøker å få en kort forsinkelse før han melder seg til tjeneste, og knuser med vilje hånden i en koffert. Samme dag får Jo beskjed om at broren hennes, som hadde studert for å bli lege, har dødd i krigen.

Når hun innser hva Harry har gjort, avviser hun ham. Harry forsøker deretter å angre sin utsettelse og verver seg. Men ingen av de væpnede tjenestene vil ha ham, ettersom hånden hans har blitt permanent lammet. Til slutt trekker han seg fra å aktiv krigsinnsats, og velger den eneste måten som er åpen for ham: YMCA. Når han og partneren hans befinner seg farlig nær fronten, setter Harry heroisk ut for å advare en ambulanse-konvoi på vei inn i et artilleri-bombardement og blir skadd n¨r han forsøker å ødelegge en av fiendens maskinpistol-stilling.

Skuespillere
------------

* Judy Garland som Jo Hayden
* Gene Kelly som Harry Palmer
* George Murphy som Jimmy K. Metcalf
* Martha Eggerth som Eve Minard, sanger.
* Ben Blue som Sid Simms.
* Stephen McNally som Mr. Waring. Manager ved Palace Theatre.

Referanser
----------

1. ↑  «Filmen på filmweb.no» **(norsk)**. Besøkt 25. februar 2016.

Eksterne lenker
---------------

* (en) *Toner i toppform* på Internet Movie Database Rediger på Wikidata

* (en) *Toner i toppform* på AllMovie Rediger på Wikidata

* (fr) *Toner i toppform* på Allociné Rediger på Wikidata

* (nl) *Toner i toppform* på MovieMeter Rediger på Wikidata

* (en) *Toner i toppform* på Turner Classic Movies Rediger på Wikidata

* (en) *Toner i toppform* på American Film Institute Rediger på Wikidata

* (en) *Toner i toppform* på Rotten Tomatoes Rediger på Wikidata

* (en) *Toner i toppform* på Box Office Mojo Rediger på Wikidata

Portal: Film
**Jerf el Ahmar**, arkeologisk funnsted fra neolittisk steinalder i Syria, ved elven Eufrat. Bosatt omkring 9 600 – 8 800 f.Kr, det vil si fra slutten av Yngre dryas, ved inngangen til tidlig neolittisk jordbruksperiode. Dette var en kald periode klimatisk sett og representerte en periode hvor mange tidlige landsbyer ble forlatt eller krympet kraftig, eksempelvis Abu Hureyra.

Jerf el Ahmar ble oppdaget sent på 1980-tallet og utgravd av Danielle Stordeur ved universitetet i Lyon, som en hasteutgraving 1995-99 i forbindelse med oppdemming av Eufrat. 

Typisk for denne tidlige perioden hadde landsbyen en sentral, kommunal lagerbygning for korn og matvarer i sentrum, som også synes å ha fungert som bygning for ritualer. Oksehoder hang på veggene i visse bygninger både i Hallan Çemi og fire oksehoder i Jerf el-Ahmar, 300 km fra hverandre. 
Hvert enkelt hus viste ingen tegn til å ha hatt noen økonomisk funksjon. Først senere i neolittisk tid gikk hvert enkelt bolighus over til å inneholde forrådsrom for matvarer, særlig korn.

Studier viser at befolkningen livnærte seg av gasellejakt og konsum av vill-korn, ville belgfrukter og andre planter.

Referanser
----------

1. ↑  Steven Mithen, *After the Ice: A Global Human History 20,000-5,000 BC*, Phoenix, London 2003, side 64. ISBN 0-75381-392-0.

* Chris Scarre (red): *The Human Past'*, Thames & Hudson, London 2005.

Portaler: Historie | Arkeologi

|  |  |
| --- | --- |
| Oppslagsverk/autoritetsdata | Encyclopædia Universalis **·** VIAF **·** LCCN
 |
**Revsfjorden** er et litt over 4 kilometer langt sund som strekker sørøstover fra Mulneset i Steigen kommune og Måsøyodden på Prestmåsøya i Sørfold kommune til Lassodden hvor Måsøysundet fortsetter sørover som en sammenhengende forbindelse mellom Folda og Sørfolda. Sundet ligger i Sørfold kommune med kun en liten del ved innløpet i Steigen.

Mulneset, i nordøstenden av sunden, markerer også starten på Sørfolda og overgangen til Mulfjorden og Nordfolda. Sagfjorden går i østlig retning fra sundet på nordsiden av Revsnesodden. Husbyvika går østover fra sørsiden av odden. Fra sørenden av Husbyvika går det omtrent 850 meter lange Måsøysundet videre mellom Prestmåsøya og fastlandet.

Sundet ligger i et område uten bebyggelse eller veiforbindelser.

Referanser
----------

1. ↑  (Folda—Måsøysundet) Mål gjort ved hjelp av Statens kartverks Norgeskart.no.

Eksterne lenker
---------------

* Bilder fra turliv.no - Tennvika på Prestmåsøya. Besøkt 21.08.2012.

|  |  |
| --- | --- |
| Oppslagsverk/autoritetsdata | Sentralt stedsnavnregister
 |
Glimt fra Ningbos havn i Beilun
Beilun i Ningbo
 **Beilun**  (kinesisk: 北仑区, pinyin: *Běilún*) er et distrikt i Ningbo og en internasjonal havn i provinsen Zhejiang i Folkerepublikken Kina, sørøst ved Hangzhou-bukten. Den betjener byen Ningbo med omland.

Stedet var lenge en liten fiskerlandsby, men ble bygd ut til en hovedhavn på grunn av sitt dype havnebasseng på 17 meter og sin beskyttede beliggenhet i le for de fjellrike Zhoushanøyene. 

Når Hangzhou Bay Bridge står ferdig i 2008 kommer skipstrafikken til å øke, ettersom havnen da kan avlaste havnen i Shanghai som ikke lenger har tilstrekkelig kapasitet.

I distriktet ligger Kinas og verdens største varmekraftverk – Guodian Beilun kullkraftverk – med en installert effekt på hele 5.000 MW. Det eies av selskapet China Guodian Corporation, som også driver andre kraftprosjekter i dette området.

Eksterne lenker
---------------

* Hjemmeside
* Ningbo byguide Arkivert 4. april 2006 hos Wayback Machine.

|  |  |
| --- | --- |
| Oppslagsverk/autoritetsdata | GeoNames
 |
**Rolf Monsen** (født 8. januar 1899 i Oslo, død 28. april 1987 i Bellflower) var en norskamerikansk skiløper. Etter at han hjemme i Norge hadde representert Hasle Ski- & Fotballklubb i Oslo og Askim Idrettsforening, utvandret han til det nordøstlige USA i 1921. Mellom 1922 og 1925 ble han både canadisk mester og Québec-mester i skihopping og kombinert.

I OL i St. Moritz i 1928 ble han nummer 6 i spesielt hopp og 45 og siste fullførende deltaker på 18 km langrenn. 18-kilometeren inngikk også i kombinert, men Monsen deltok ikke i kombinerthopprennet og fullførte dermed ikke den øvelsen. I OL i Lake Placid i 1932 ble han nummer 9 i kombinert og 33 på 18 km langrenn. Han var tatt ut til OL i Garmisch-Partenkirchen i 1936, men skadet seg like før mesterskapet og kunne ikke delta i noen av øvelsene. Han var likevel med som amerikansk flaggbærer på åpningsseremonien.

I 1937 la han opp som skiløper, men ble sertifisert som internasjonal hoppdommer året etter. Under 2. verdenskrig var han skiinstruktør for den amerikanske 10. bergdivisjon. Han flyttet til California etter krigen og var aktivt medlem av Sugar Bush Ski Club. Rolf Monsen ble valgt inn i National Ski Hall of Fame i 1964.

Kilder
------

* Sports Reference: Rolf Monsen Arkivert 27. januar 2012 hos Wayback Machine. (besøkt 6. september 2015)
* U.S. Ski and Snowboard Hall of Fame and Museum: Rolf Monsen (besøkt 6. september 2015)
* Ragnvald Johnsen (red.): *Norske skiløpere - Skihistorisk oppslagsverk i 5 bind - Telemark, Sørlandet og Vestlandet*. Skiforlaget - Erling Ranheim, Oslo 1957 (s. 32, digitalisert av Nasjonalbiblioteket)

Eksterne lenker
---------------

* (en) Rolf Monsen – Olympedia Rediger på Wikidata

* (en) Rolf Monsen – Sports-Reference (OL-resultater – arkivert) Rediger på Wikidata
***Revolver*** er en fransk-britisk krim- og dramafilm fra 2005, skrevet og regissert av Guy Ritchie.

I filmen medvirker Jason Statham i rollen som Jake Green, Ray Liotta som Dorothy Macha og André Benjamin (også kjent som «André 3000») som Avi. Dette Guy Ritchies tredje film hvor kriminalitet og profesjonelle skurker er temaet.

Handlingsreferat
----------------

Dorothy Macha er en gjeng-sjef som er involvert i ulovlig pengespill over hele byen. Ved hjelp av tre håndlangere, kjent som "de tre Eddies" kontrollerer han flere spill som foregår i den kriminelle underverden. Macha ber om hjelp fra Jake Green (spilt av Jason Statham) men Jake nekter, så de trakasserer Jakes bror Billy og hans familie for å overbevise Jake om å delta. Han går med på å delta, og vinner hele spillet. Taperen fornærmer moren til Jake, og Jake skyter ham i foten. Dette fører til at spillets penger forsvinner i alt bråket.

Jake får syv år i fengsel på grunn av dette, og i fengsel lærer han en strategi (referert til som "The Formula") som lar ham vinne hvert eneste spill. Han begynner deretter å tjene mye penger ved forskjellige kasino. To år senere har Jake fått et rykte som får mange kasinoer til å frykte hans spilling, og han blir svartelistet av mange kasinoer. Jake, Billy og deres andre bror Joe går inn på et av Machas kasinoer. Han blir utestengt fra alle bordene. Men Macha slipper inn dem inn på et privat område av kasinoet, hvor han spiller. Men etter å ha vunnet stort, legger Macha ut en ordre om et leiemord på Jake. Han blir reddet av Zach som introduserer Jake for sin partner, Avi. De tilbyr ham en avtale: De skal beskytte Jake mot Macha, mot at de gjør noe for dem.

Skuespillere
------------

* Jason Statham som Jake Green
* Ray Liotta som Dorothy Macha
* Vincent Pastore som Zach
* André Benjamin som Avi
* Mark Strong som Sorter
* Tom Wu som Lord John
* Terence Maynard som French Paul.
* Andrew Howard som Billy
* Francesca Annis som Lily Walker
* Anjela Lauren Smith som Doreen
* Elana Binysh som Rachel

Eksterne lenker
---------------

* Offisielt nettsted Rediger på Wikidata
* (en) *Revolver* på Internet Movie Database Rediger på Wikidata

* (no) *Revolver* hos Filmfront Rediger på Wikidata

* (da) *Revolver* i Danmark Nationale Filminstitut Rediger på Wikidata

* (en) *Revolver* på AllMovie Rediger på Wikidata

* (fr) *Revolver* på Allociné Rediger på Wikidata

* (nl) *Revolver* på MovieMeter Rediger på Wikidata

* (en) *Revolver* på Turner Classic Movies Rediger på Wikidata

* (en) *Revolver* på Rotten Tomatoes Rediger på Wikidata

* (en) *Revolver* på Metacritic Rediger på Wikidata

* (en) *Revolver* på Box Office Mojo Rediger på Wikidata
* OhmyNews-anmeldelse

Portal: Film

| * v
* d
* r
Filmer regissert av Guy Ritchie |
| --- |
| *The Hard Case* (1995)  **·** *Lock, Stock and Two Smoking Barrels* (1998)  **·** *Snatch* (2000)  **·** *Swept Away* (2002)  **·** *Revolver* (2005)  **·** *RocknRolla* (2008)  **·** *Sherlock Holmes* (2009)  **·** *Sherlock Holmes: A Game of Shadows* (2011)  **·** *The Man from U.N.C.L.E.* (2015)  **·** *Knights of the Roundtable: King Arthur* (2016) |
**Tonereise** er en norsk musikkgruppe som baserer sin musikk på de gamle religiøse folketonene, men de har sterk innflytelse fra country, roots, gospel, bluegrass og blues. Den bygger på musikken til Ragnar Vigdal (1913–1991) fra Gaupne, hvor gruppa kommer fra. Ragnar Vigdals sønn Klaus Vigdal og de to barnebarna Erling Vigdal og Ragnar Vigdal er medlemmer av Tonereise. De spiller og synger de gamle folketonene i gammel stil, men også i en mer moderne stil.

Medlemmer
---------

* Klaus Vigdal (sang),
* Erling Vigdal (sang, gitar / slide),
* Arve Lomheim (trommer/perkusjon, kor),
* Tor Magne Kvamsdal (mandolin, gitar, kor),
* Asbjørn Handeland (bass, dobro, mandolin, banjo, kor),
* Ragnar Vigdal jr (piano, orgel, kor).

Diskografi
----------

* *Arven*
* *Lekmann*

Eksterne lenker
---------------

* (en) Tonereise på Discogs Rediger på Wikidata

* (en) Tonereise på Spotify Rediger på Wikidata
* Om Tonereise hos NRK Sogn og Fjordane
* Tonereise på myspace.com

|  |  |
| --- | --- |
| Oppslagsverk/autoritetsdata | Discogs
 |
**«Revolution 9»** er en lydmontasje satt sammen av John Lennon og Yoko Ono (med litt hjelp fra George Harrison). Lydmontasjen ble utgitt 22. november 1968 på dobbeltalbumet *The Beatles* (også kalt *White Album*) med The Beatles.

Lydmontantasjen ble innspilt og satt sammen 6./10./11./20./21. juni 1968. Paul McCartney og Ringo Starr deltok ikke i det arbeidet.

En del lydeffekter stammet fra lydbiblioteket til Abbey Road Studios. Videre høres blant annet stemmene til Lennon, Ono og Harrison «Revolution 9» er den lengste innspillingen som ble utgitt på et album av The Beatles, og den varer 8 minutter og 22 sekunder.

Referanser
----------

1. ↑  Lewisohn, Mark (1988). *The Beatles Recording Sessions*. New York: Harmony Books. ISBN 0-517-57066-1 s. 137/138
2. ↑  Lewisohn, Mark (1988). *The Beatles Recording Sessions*. New York: Harmony Books. ISBN 0-517-57066-1 s. 137/138
3. ↑  Turner, Steve (2009) *The Stories Behind the Songs 1967 – 1970* Carlton Books Limited ISBN 978-1-847-32268-5
Typisk fremvinge fra en bladtege, med den lukkede åren, som danner to vingeceller, på den membrane vingespissen.
***Lygocoris contaminatus*** er en tege som tilhører familiegruppen bladteger (Miridae). 

*Lygocoris contaminatus* er vanligst lengst sør, men finnes på egnede steder i hele Norge. Vanlig sørover i Europa.

Utseende
--------

*Lygocoris contaminatus* er forholdsvis stor og er 5,5-7 millimeter som voksen. Den er en grønn bladtege med fin lys hårbekledning.

Dekkvingens *corium* og *clavus* er brunlige innerst. *Membranen* er brunlig med lysere gulgrønne årer. Årene danner to lukkede celler, som hos de fleste bladtegene (Miridae). Beina er grønnlige, ofte med to brunere ringer på lårene (femora). Føttene (tibia) har korte brune torner på små mørke flekker. 

Det er en fargevariant som har fått sitt egnt navn.  
…*f. innotata* Reut. – ensfarget grønn.

Levevis
-------

*Lygocoris contaminatus* lever på flere slags næringsplanter.

Tegen har ufullstendig forvandling, overgang fra nyklekt larve til det voksne kjønnsmodne insektet går gradvis gjennom flere hudskift (nymfestadier). Nymfene ligner mer og mer på de voksne (imago) for hvert hudskifte. 

De voksne (imago) finnes i juli og august.

Systematisk inndeling
---------------------

**Treliste**
* Nebbmunner (Hemiptera)
	+ underorden **teger** (Heteroptera)
		- gruppe **Cimicomorpha**
			* familie **bladteger** (Miridae)
				+ underfamilien **Mirinae**
					- slekten *Lygocoris*
						* ***Lygocoris contaminatus*** (Fallén, 1807) [=*Lygus contaminatus*]

Kilder
------

* Coulianos, C.-C. 1998. *Annotated Catalogue of the Hemiptera-Heteroptera of Norway.* Fauna Norwegia Ser.B 45 (1-2), side 11-39.
* Gaun, Sven 1974. *Blomsterteger (Miridae).* Danmarks Fauna nr.81, 279 sider.

Eksterne lenker
---------------

* (en) *Neolygus contaminatus* i Encyclopedia of Life Rediger på Wikidata

* (en) *Neolygus contaminatus* i Global Biodiversity Information Facility Rediger på Wikidata

* (no) *Neolygus contaminatus* hos Artsdatabanken Rediger på Wikidata

* (sv) *Neolygus contaminatus* hos Dyntaxa Rediger på Wikidata

* (en) *Neolygus contaminatus* hos Fauna Europaea Rediger på Wikidata

* (en) *Neolygus contaminatus* hos NCBI Rediger på Wikidata

* (en) *Kategori:Neolygus contaminatus* – bilder, video eller lyd på Wikimedia Commons Rediger på Wikidata

* *Neolygus contaminatus* – detaljert informasjon på Wikispecies Rediger på Wikidata
Guns N' Rose ved Rock in Rio i 2011
**Rock in Rio** er en musikkfestival i Rio de Janeiro i Brasil. 

Det samles opp mot 200 000 mennesker når de største bandene spiller. Festivalen ble arrangert for første gang i 1985, og siden ble den arrangert i 1991, 2001, 2011, og har siden det vært arrangert hvert andre år, 2013, 2015, 2017 og 2019.

Noen av de mest kjente bandene som har gjestet festivalen er a-ha, AC/DC, Iron Maiden, Oasis, Prince, Carlos Santana, Red Hot Chili Peppers, Queen, Guns N' Roses og Metallica.

Internasjonale artister
-----------------------


### 1985

AC/DC
Al Jarreau
The B-52's
George Benson
The Go-Go's
Iron Maiden
James Taylor
Nina Hagen
Ozzy Osbourne
Queen
Rod Stewart
Scorpions
Whitesnake
Yes
### 1991

a-ha
Billy Idol
Colin Hay
Debbie Gibson
Deee-Lite
Faith No More
George Michael
Guns N' Roses
Happy Mondays
Information Society
INXS
Jimmy Cliff
Joe Cocker
Judas Priest
Lisa Stansfield
Megadeth
New Kids on the Block
Prince
Queensrÿche
Run DMC
Santana
Snap
### 2019

5ive
Aaron Carter
Beck
Britney Spears
Dave Matthews Band
Deftones
Foo Fighters
Guns N' Roses
Halford
Iron Maiden
James Taylor
Neil Young
'N Sync
Oasis
Papa Roach
Queens of the Stone Age
Red Hot Chili Peppers
R.E.M.
Sting
Sheryl Crow
Silverchair

Eksterne lenker
---------------

* Offisielt nettsted Rediger på Wikidata

* (en) Rock in Rio – kategori av bilder, video eller lyd på Commons Rediger på Wikidata
* «Rock in Rio Lisboa», offisielt nettsted
**Lygnasæter** (Lygna) i Gran i Innlandet er et gjennomfartssted for bilister langs riksvei 4 og er et populært utfartssted for gåturer og skiturer. Lygna ligger på Hadelandsåsen mellom Hadeland og Toten, drøyt 620 meter over havet. På stedet finnes hotell, kafeteria, storkiosk, campingplass og et nasjonalt anlegg for langrenn og skiskyting. På grunn av høyden over havet er Lygna særdeles snøsikkert og er omringet av et stort og velpreparert løypenett, brukervennlig i både sommer- og vinterhalvåret.

Lygna skisenter ligger 400 meter nord for Lygna. Her finnes et langrenns- og skiskytteranlegg sammenbundet med resten av løypenettet. Løypene som er 2,5 kilometer og kortere har snøproduksjonsanlegg og det er derfor ikke uvanlig at skisesongen starter i begynnelsen av november. Turløypa fra Oslo til Gjøvik går gjennom Lygna. Av de mest populære turene er den 4 kilometer lange turen fra Lygnasæter til Lushaughytta. Løypenettet kjøres av Øståsen Skiløyper.

  


|  |  |
| --- | --- |
| Oppslagsverk/autoritetsdata | Sentralt stedsnavnregister
 |
**Lygnstøylvatnet** (også skrevet *Lyngstølvatnet*) er en innsjø i Norangsdalen i Ørsta kommune i Møre og Romsdal.

Lygnstøylvatnet ble dannet i 1908, da et steinras stengte Norangselva og oversvømte ei seter og en liten skog. I rolig vær kan man se rester av hustuftene gjennom vannflaten, slik bildet under viser. Hele bunnen av vatnet er dekket av knallgrønt gress og gamle trær, i tillegg til mudder på grunn av at vannet står stille. På grunn av disse ruinene er vatnet blitt et populært dykkested. Tilkomst til dalen og vatnet er via fylkesvei 655 fra bygda Øye.

Referanser
----------

1. 1 2  «NVE Atlas». *Vassdrag – Innsjødatabase.*  Norges vassdrags- og energidirektorat. Besøkt 23. juni 2015
2. ↑  «Lygnstøylvatnet». *Faktaark*. Kartverket. Besøkt 26. oktober 2016.
3. ↑  «Lygnstøylvatnet 100 år». *Hjørundfjordportalen*. 2008. Besøkt 14. oktober 2015.

Deler av porten står igjen i de oversvømte ruinene

|  |  |
| --- | --- |
| Oppslagsverk/autoritetsdata | Store norske leksikon **·** Sentralt stedsnavnregister
 |
**Försvarsmaktens meteorologiska och oceanografiska centrum** (**METOCC**) er en avdeling i den svenske Försvarsmakten som ble opprettet i 2005. Den har standkvarter i Enköpings garnison.

Historikk
---------

Gjennom forsvarsbeslutningen av 2004 ble det besluttet at Försvarsmaktens Halmstadsskolor skulle oppløses og avvikles den 31. desember 2004. I dets sted skulle Försvarsmaktens tekniska skola (FMTS) etableres den 1. januar 2005. Den nye skolen skulle blant annet bestå av Arméns tekniska skola og deler av Örlogsskolorna, samt Flygtekniska skolan ved Försvarsmaktens Halmstadsskolor. Försvarsmakten anså at Väderskolan ikke passet inn i den nye tekniske skolen, og besluttet at skolen skulle flyttes til Enköpings garnison, for der å bli en del av Försvarsmaktens meteorologi- och oceanograficentrum (FM METOCC). Fra den 1. juli 2005 overgikk virksomheten ved Väderskolan til å bli en utdanningsavdeling ved Försvarsmaktens meteorologi- och oceanograficentrum.

Virksomhet
----------

Försvarsmaktens meteorologi- och oceanograficentrum er en enhet i Ledningsregementet (LedR) som har ansvar for Försvarsmaktens værtjeneste. Dets oppgave er å tilgodose Försvarsmaktens behov for produksjon og utdanning innen værtjeneste, meteorologi, oseanografi og hydrografi.

Forlegninger og øvningsplasser
------------------------------

Siden midten av 2006 er METOCC hovedsakelig samlet i Enköping i det gamle Bahco-huset. Den gamle prognosesentralen, Vädercentralen i Bålsta og Väderskolan i Halmstad er nå i Enköping. På samtlige flystasjoner er det lokale væravdelinger, med i hovedsak ansvar for stasjonens eget behov for værtjeneste.

Referanser
----------

1. ↑  
	* «Proposition 2004/05:5». *riksdagen.se*. Besøkt 5. oktober 2018.
2. ↑  «12 tjänster försvinner då Väderskolan flyttas». *hallandsposten.se*. Besøkt 5. oktober 2018.

Eksterne lenker
---------------

* Försvarsmaktens meteorologiska och oceanografiska centrums officiella webbsida Arkivert 26. januar 2021 hos Wayback Machine.
**Robeisy Eloy Ramírez Carrazana** (født 20. desember 1993 i Cienfuegos) er en cubansk bokser som deltok i de olympiske leker 2012 i London.

Ramírez ble olympisk mester i boksing under OL-2012 i London. Han vant den nest letteste vektklassen, fluevekt (52 kg), for menn foran Nyambayaryn Tögstsogt (sølv) fra Mongolia, Misha Aloyan (bronse) fra Russland og Michael Conlan (bronse) fra Irland.

Han vant også gull i boksing, fluevekt for menn i Panamerikanske leker 2011 i Guadalajara i Mexico.

Han tok gull under Sommer-OL 2016.

OL-medaljer
-----------

* Gull 2012 Storbritannias flagg London - **Gull** i boksing, fluevekt, menn Cubas flagg Cuba

Referanser
----------

Eksterne lenker
---------------

* (en) Robeisy Ramírez – Olympics.com Rediger på Wikidata

* (en) Robeisy Ramírez – Olympic.org Rediger på Wikidata

* (en) Robeisy Ramírez – Olympedia Rediger på Wikidata

* (en) Robeisy Ramírez – Sports-Reference (OL-resultater – arkivert) Rediger på Wikidata

* (en) Robeisy Ramírez – BoxRec Rediger på Wikidata
**Förvaltningsrätt** er førsteinstansdomstol i Sveriges system av forvaltningsdomstoler. Der er tolv slike domstoler.

En förvaltningsrätt prøver saker der offentlige myndigheter har påvirket eller berørt enkeltpersoner, enten det er fysiske eller juridiske personer. Disse domstolene behandler derfor en stor mengde vidt forskjellige sakstyper, for eksempel:

* saker etter sosialtjenesteloven, der motpart blir den myndighet hvis vedtak er påklaget
* skattesaker, der motpart er Skatteverket
* trygdesaker, der motpart er Försäkringskassan
* lovlighetsprøvning etter kommuneloven, hvor vedtak fattet av kommuner og landsting er påklaget

Andre saker kan handle om byggetillatelse og andre former for konsesjon, slik som skjenkebevilling, våpenlisens eller saker etter dyrevernloven, eller saker med EU-rettslig tilknytning, som for eksempel offentlige anskaffelser eller landbrukssubsidier.

I tillegg har tre av domstolene status som *migrationsdomstol*, som innebærer at de prøver Migrationsverkets vedtak i utlendings- og statsborgersaker.

Øverste dommer ved en förvaltningsrätt betegnes *lagman*. Denne dommeren utnevnes av regjeringen etter en søknadsprosess. De øvrige embedsdommerne ved domstolen har tittelen *rådman*. Dommere som ikke er embedsdommere betegnes *assessor* eller *fiskal*.

Dommer avsagt av en förvaltningsrätt kan ankes til *kammarrätt*.
**Perfektum** (fra latin *(tempus) perfectum*, «fullendt eller tilbakelagt (tid)»), også kalt **presens perfektum**, er en grammatisk tid og bøyingsform for verb. Formen brukes for å uttrykke handlinger som startet i fortiden, men som fortsetter eller har virkning i nåtiden. Presens perfektum kan også brukes for å uttrykke en hendelse i fremtiden som må fullføres før en annen hendelse kan skje (futurum exactum).

Presens perfektum er en sammensatt konstruksjon. Den lages ved å sette hjelpeverbet *har* (i presens) sammen med perfektum partisipp av hovedverbet. Hvis hovedverbet er et intransitivt overgangsverb, brukes hjelpeverbet *er* i stedet for *har*. Dialektene på Vestlandet og i Nord-Norge følger denne regelen, mens østnorske dialekter stort sett bruker *har* overalt. Påvirkning fra østnorsk gjør at *har* er blitt vanligere, og det regnes ikke lenger som en feil å bruke ordet ved intransitive overgangsverb i skriftlig norsk.

Perfektum passiv dannes ved å sette «er» sammen med «blitt» og perfektum partisipp av hovedverbet. Det er vanlig å utelate «blitt», hvis setningen likevel blir forståelig.

Eksempler på presens perfektum:

* *Jeg har spilt fotball i ti år og håper å fortsette.* (I motsetning til preteritum: *Jeg spilte fotball i fem år, men måtte gi meg på grunn av kneet.*)
* *Grunneieren har hugd ned treet.* (Transitivt verb, altså må *har* brukes)
* *De er reist til Syden.* (Intransitivt verb som beskriver en overgang, *er* passer best)
* *De har reist mye.* (Samme intransitive verb, men nå om en gjentatt handling, *har* må brukes)
* *Om seks måneder har du tatt eksamen, og kan begynne å arbeide.* (Futurum exactum)
* *Graset er (blitt) slått av Per.* (Perfektum passiv, i motsetning til aktiv: *Per har slått graset.*)

I de andre germanske språkene blir perfektum dannet og brukt omtrent som på norsk. I de sørtyske dialektene (alemannisk og bairisk) har de fleste verbene mistet preteritum, slik at perfektum brukes om alle hendelser i fortiden («Oberdeutscher Präteritumsschwund»). Også i afrikaans og jiddisch er preteritum stort sett erstattet av perfektum.

Navnet perfektum viser til at tiden på latin brukes om handlinger som er avsluttet («perfekte») i fortiden, mens imperfektum blir brukt om handlinger i fortiden som ikke er fullført, eller handlinger som gjentok seg.

De moderne romanske språkene danner presens perfektum på en tilsvarende måte som de germanske språkene. Avledede former av de latinske verbene *habere* og *esse* brukes sammen med perfektum partisipp. Selv om ordene *habere* og tysk *haben* er svært like, er de ikke kognater. I tillegg er syntetisk perfektum fra latin beholdt, men den regnes i muntlig fransk og italiensk som gammeldags, og den sammensatte tiden («passé composé», «passato prossimo») brukes mest.

Norsk språkråd tilrår at en i skoleverket bruker «presens perfektum» om den verbformen som tidligere gjerne ble omtalt som «perfektum».

Referanser
----------

1. ↑  Det norske akademis ordbok

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** GND
 |
Ural-375D med BM-21
**Ural-375D** er en 4,5 tonns sekshjulsdrevet lastebil, produsert av Ural i Russland og det tidligere Sovjetunionen siden tidlig på 1960-tallet. Forgjengeren var ZIL-157, og etterfølgeren var Ural-4320.
Lastebilen er brukt blant annet som plattform for BM-21 «Grad» rakettsystem. Andre bruksområder inkluderer transport av soldater og last.

Varianter
---------

Ural-375Kalesje over førerplassen.
Ural-375AChassis for kassepåbygg, med kortere ramme.
Ural-375STrekkvogn for svanehalshengere.
Ural-375E KET-L er en verkstedvogn med kran.
Ural-377-sivil 6×4 lastebil
Ural-377S sivil 6×4 traktor-tilhenger.

Spesifikasjoner
---------------

* Ural-375D har samme utstyrspakke som GAZ-66 og ZIL-131.
* Hood design, 3 seats cab.
* Last: 9,920 lb, 4500 kg (plus trailer: 22,050 lb, 10,002 kg)
* Vekt: (off road - 11,020 lb),
* Suspension: solid axles, leaf springs, rear wheels at balance-cart.
* Motor: 180 hestekrefter (130 kW)[SAE Gross] ZIL-375YA 7.0L V8 motor.
* gearbox: 5×2 gir,
* max. speed 47 mph (76 km/t).
* Bremser: trommel med pneumatisk kontroll.

Galleri
-------

* Ural 375D med 85 mm kanon D-44.Ural 375D med 85 mm kanon D-44.
* BM-21 Grad på Ural-375D chassis i et museum i Herat, Afghanistan.BM-21 Grad på Ural-375D chassis i et museum i Herat, Afghanistan.

Referanser
----------

1. ↑  *Tanks and armored fighting vehicles : visual encyclopedia.* New York, N.Y.: Chartwell Books. 2012. s. 342. ISBN 9780785829263. OCLC 785874088.
Foto av demningen (bakerst) og den trappeformede avrenningsveien for overskuddsvann. Vannkraftverkene ligger inne i fjell.
**Robert-Bourassa-demningen** er en demning som demmer opp utnytter den kunstige innsjøen ***Robert-Bourassa-reservoaret*** (Robert-Bourassa Reservoir ) i elven La Grande River i Quebec, Canada. Damanlegget gir vann til to kraftverk: Robert-Bourassa vannkraftverk og La Grande-2-A vannkraftverk. Til sammen er installert effekt fra denne demningen 7 722 MW, og den er dermed Nord-Amerikas største vannkraftanlegg. Utbyggingen inngår i James Bay-prosjektet, som demmer opp La Grande-elva en rekke steder.

Anleggene ved Robert-Bourassa-reservoaret er:

* Robert-Bourassa-reservoaret – areal 2 835 km², volum 61,3 km³
* Robert-Bourassa-demningen (utbygd 1974-78) – lengde 550 meter, vannføring 16,280 m³/sek
	+ Robert-Bourassa vannkraftverk – (1978–81) – effekt 5 616 MW, turbiner: 16, produksjon 16,1 TWh
	+ La Grande-2-A vannkraftverk – (1990–92) – effekt 2 106 MW, turbiner: 6, produksjon

Eksterne lenker
---------------

* Hydro Quebec – «Robert-Bourassa generating station».
* Quebec[*død lenke*] – «La Grande-2-A generating station».
* Hydro Quebec - presentasjon og kart av hele vannkraftutbyggignen ved La Grande-elva.
**Tiberias** (hebraisk: טְבֶרְיָה‎, *Tveria*; gresk: Τιβεριάς, *Tiberias*; arabisk: طبرية, *Tabariyyah*) er en by i Israel med 42 610 innbyggere (2015). Byen ligger ca. 200 meter under havet, i fjellskråningene ved vestbredden av Genesaretsjøen med utsikt over sjøen og mot Golanhøyden (Ha'Golan) i bakgrunnen.

Byen ble grunnlagt i år 20 e.Kr. av Herodes Antipas, sønn av Herodes den store og ble oppkalt etter den samtidige romerske keiser Tiberius.

Tiberias' fotballstadium, tegnet av arkitekt Moti Bodek, konstruksjon begynt i februar 2015.
Tiberias ved havnen i Genesaretsjøen
Etter at Jerusalem og tempelet i Jerusalem ble ødelagt i 70 e.Kr. ble Tiberias jødenes religiøse sentrum, og byen var en av de fire hellige jødiske byene. 

I 613 fant det jødiske opprøret mot Østromerriket sted i Tiberias. Etter at Jerusalem ble erobret av araberne, fikk 70 familier fra Tiberius tillatelse til å vende tilbake til byen. Kalifene i Umajjadene oppførte et av sine palasser i det nordre Tiberias, ved Khirbet al-Minya.

Under korstogene stod slaget ved Hattin 4. juli 1187 rundt 8,5 km vest for byen.

Mange jødiske historiske personer har bodd i byen eller omegnen, og en del av dem er begravet her, for eksempel Maimonides og rabbi Akiva. Byen har derfor hatt en stor rolle i den jødiske historie. Vest for Tiberias er drusernes største helligdom, Jetros grav.
Byen er i dag en populær ferieby med et mildt vinterklima og meget varme sommerdager. 

Byen er videre et administrativt, handelsmessig og kulturell senter i regionen.

Referanser
----------

1. 1 2  «List of localities, in Alphabetical order» Arkivert 16. august 2016 hos Wayback Machine. (PDF), *Israel Central Bureau of Statistics*.

Eksterne lenker
---------------

* Offisielt nettsted Rediger på Wikidata

* (en) Tiberias – kategori av bilder, video eller lyd på Commons Rediger på Wikidata

* (en) Tiberias – galleri av bilder, video eller lyd på Commons Rediger på Wikidata

Portal: Israel

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** VIAF **·** GND **·** LCCN **·** BNF **·** BNF (data) **·** SUDOC **·** GeoNames
 |
**Addington** er et område i distriktet Croydon i sørlige London. I praksis er stedet en landsby, som har beholdt mye av sitt historiske særpreg i stedet for å bli et typisk forstadsområde. Det er lokalisert 18 km sør for Charing Cross og ligger innenfor det tradisjonelle grevskapet Surrey.

Historie
--------

Stedsnavnet er angelsaksiske og har betydningen *Eadas ton*, og hvor første ledd *Eada* eller *Æda* er et mannsnavn og *ton* er en gård. I *Domesday Book* (1086) nevnes to herregårder, med Godric og Osward som eiere. I gamle dager var navnet Edintona, og deretter Eddintone. Landsbyen lå innenfor den angelsaksiske administrative inndelingen Wallington *hundred* (herred).

Addington Palace
Kirken St. Mary the Blessed Virgin er fra 1080, og var opprinnelig sognekirke for et større område som inkluderte Shirley. Skipet og vinduene er fra 1000-tallet, mens tårnet først fikk sin nåværende form i 1876. Krypten er stengt; blant gravene i den finner man en Lord Mayor of London, den lokale Leigh-slekten og fem erkebiskoper av Canterbury; seks av erkebiskopene hadde en residens like ved, Addington Palace. Det er et minnesmerke for dem på kirkegården (se bilde).

Addington Palace dominerer landsbyen. Herregården til Leigh-slekten lå tidligere bak kirken. Pamela, grevinne Mountbatten er en etterkommer av denne slekten. Det er en ganske enkel herregård som ble bygget i 1780 med en landskapsplanlegging av Capability Brown. Det var hjemmet til en erkebiskop av Canterbury på 1800-tallet. I løpet av det påfølgende århundret var det i rekkefølge en hjemmet til en diamantforhandler, et Røde Kors-sykehus, et hotell og musikkskole, og er nå et sted som leies ut for ulike anledninger, hovedsakelig brylluper.

En lokal historie forteller at Henrik VIII beilet til Anne Boleyn på en kongelig jaktstue i nærheten. Jaktstuen skal ha tilhørt familien som eide Wickham Court. Denne historien er ikke sann, men fortelles ofte.

Et palladiansk gods ble reist i Addington rundt midten av 1700-tallet av Barlow Trecothick fra Boston. Etter å ha vendt tilbake fra Amerika ble han parlamentsmedlem og Lord Mayor of London. Etter hans død fortsatte nevøen James Ivers, senere Trecothick, arbeide. Hageanlegget ble anlagt av Capability Brown. Da Croydon Palace etter hvert kom i for dårlig stand kjøpte erkebispedømmet Canterbury det som en landlig residens for erkebiskopen. Den siste av dem som brukte det var Edward White Benson.

Referanser
----------

1. ↑  «Last name: Addington», *SurnameDB*
2. ↑  Lysons, Daniel (1792): *The Environs of London*, bind 1, County of Surrey. London. s. 1–10.
3. ↑  «Addington» Arkivert 25. februar 2015 hos Wayback Machine. *Domesday Map Online*
4. ↑  «Addington, Croydon», *Hidden London*

  


|  |  |
| --- | --- |
| Oppslagsverk/autoritetsdata | Vision of Britain **·** GeoNames
 |
| Medaljeoversikt |
| --- |
| Konkurrerte for New Zealands flagg New Zealand |
| Snøbrett |
| Junior-VM i snowboard |
| Bronse | Špindlerův Mlýn 2017 |  Slopestyle |

**Tiarn Collins** (født 9. november 1999 i Brisbane) er en snøbrettkjører fra New Zealand. Han deltok i slopestyle under Vinter-OL 2022 i Beijing, der han kom på 18.-plass.

Idrettskarriere
---------------

Collins deltok i Vinter-OL for ungdom 2016, og kom der på fjerdeplass i slopestyle og femteplass i big air. Under VM i snøbrett 2017 kom han på åttendeplass i slopestyle og 24.-plass i big air, og under Junior-VM i snøbrett 2017 kom han på tredjeplass i slopestyle og fjerdeplass i big air.

Han kom på 20.-plass sammenlagt i verdenscupen i 2019/20, og på 48.-plass i sesongen 2020/21. I Australia og New Zealand Cup i snøbrett kom han på sjetteplass i halfpipe i 2016.

Under Vinter-OL 2022 kom han på 18.-plass i slopestyle.

Referanser
----------

1. 1 2  Olympics.com - *Tiarn Collins* Arkivert 6. februar 2022 hos Wayback Machine. besøkt 7. februar 2022.
2. ↑  FIS - *Tiarn Collins - Results*, besøkt 7. februar 2022.
3. ↑  FIS - *Cup standings - Australia New Zealand cup 2017*, besøkt 7. februar 2022.

Eksterne lenker
---------------

* (en) Tiarn Collins – Olympedia Rediger på Wikidata

* (en) Tiarn Collins – New Zealands olympiske komité Rediger på Wikidata

* (en) Tiarn Collins – FIS (snøbrett) Rediger på Wikidata
**Adaptiv læring** er en undervisningsmetode som benytter IKT for spesialtilpasse læremidler og oppgaver til den enkeltes forkunnskaper og ferdighetsnivå. Felles for adaptiv læringteknologi er at programvare observerer et eller flere aspekt ved læringen, oftest hvorvidt det er svart riktig eller feil på oppgaver, for deretter å analyse av observasjonene for å kunne gjøre personlig tilpassning av læremidler som tilbys senere. Bruk av adaptiv læringsteknologi har som mål å forbedre læring ved å unngå frafall eller kjedsomhet fordi lærestoffet er alt for enkelt eller for vanskelig. 

Adaptive tester er basert på et lignende prinsipp, men har som mål å gi individtilpassede spørsmål under eksamener eller tester. 

Adaptive læringsystemer etterligner hvordan en god (privat-)lærer tilpasser undervisning etter kunnskapsnivå, interesser og hvilke feil som er gjort tidligere. Men adaptive systemer har potensielt mulighet til å hente inn data fra tusenvis av elever eller studenter og dermed se mønstre eller måle effekter ved hjelp av læringsanalyse som mange lærere ikke vil oppdage eller ha tid til å benytte erfaringene fra. Dersom adaptive læringssystemer benyttes som supplement, ikke erstatning for tradisjonell undervisning har metoden (i likhet omvendt undervisning) mulighet til å frigjøre undervisningtid fra klasseromsundervisning til individuell veiledning. 

Enkelte produkt som markedsføres som adaptiv læring er blitt kritisert for kun å benytte anbefalingsalgoritmer (av samme type som Netflix og Amazon) for å velge ut ferdiglaget innhold, uten at selve innholdet i læremidlene tilpasses. En annen utfordring er leverandøravhengighet og produktlåsing som vil kunne oppstå hvis tilbydere av adaptive læremidler oppnår monopol på grunn av eierskap til data om brukerne sine.

Kjente leverandører av systemer med støtte for adaptiv læring
-------------------------------------------------------------

* Khan academy
* Kikora
* Knewton

Se også
-------

* Digitalt læreverk
* MOOC, massivt åpent nettkurs

Referanser
----------

1. ↑  campustechnology.com The Great Adaptive Learning Experiment av John K. Waters 16.04.2014
2. ↑  opencontent.org Buying Our Way into Bondage: The Risks of Adaptive Learning Services Arkivert 8. mai 2015 hos Wayback Machine. av David Wiley 20.03.2013

Eksterne lenker
---------------

* aftenposten.no Datasystemet som holder elevene i flytsonen (om introduksjon av adaptiv læring) av Per Kristian Bjørkeng 10.05.2015
**Sauda-klassen**, i 1950-årene også kalt **AMS-klassen**, omfatter ni minesveipere og ett minejaktfartøy, basert på en amerikansk konstruksjon fra like etter andre verdenskrig. Skipene bestod utelukkende av ikkemagnetiske materialer, som tre, kobber, bronse o.l. Samtlige er oppkalte etter norske elver: *Kvina, Ognaelva, Saudaelven, Sira, Tanaelven, Tista, Utla, Vosso, Altaelven og Glomma*.

Båtene tjente fra 1953 fram til 1996, hvorav noen av de amerikanske båtene først gjorde tjeneste i US Navy og andre mariner. De norske båtene gjorde tjeneste fra cirka 1955.

Historikk
---------

Sauda-klassen var en videreføring av den amerikanske NYMS-klassen minesveipere, Norwegian Yard Mine Sweeper, finansiert av den amerikanske stat som del av USAs våpenhjelp til Norge.

### Produksjon

Dette var skipene som ble produsert:

* Fem skip av Hodgeson Brothers i Maine, USA
* Tre skip av Westermoen Båtbyggeri & Mekaniske Verksted A/S i Mandal, senere *Båtservice Verft A/S*: KNM «Ogna» (1954), KNM «Kvina» (1954), KNM «Utla» (1955)
* Ett skip av Skaalurens Skibsbyggeri i Rosendal: KNM «Vosso» (1954)
* Ett skip av De Forende Båtbyggerier i Risør: KNM «Tista» (1954)

Av disse ti står kun amerikanskkonstruerte KNM «Alta» (M314) igjen, hun er nå museumsskip.

Referanser
----------

1. ↑  «Lillesands-Posten 1954.06.18». Lillesand. 1954. s. 2.
2. ↑  «Bergens Arbeiderblad 1954.06.17». Bergen. 1954. s. 3.
3. ↑  «Aust-Agder Blad 2004.06.03». Risør. 2004. s. 11.
Zunipike med krukke, fotografert av Edward S. Curtis i 1903.
**Zuñi**folket er et av de indianske pueblofolk i USA, som især bor i Zuni Pueblo og det omkringliggende område i New Mexico. Zuni Pueblo ligger ved Zunielven, en sideelv til Little Colorado River vest i New Mexico. Zuñiene holder til 55 km sør for Gallup i New Mexico. 

Zunispråket er et isolert språk som ikke påviselig er beslektet med andre indianske språk.[]

Zuniene har formentlig bodd som landbruksfolk i samme område siden 2000 til 1000 år f.Kr. og har muligens vært relatert til den arkeologiske mogollónkulturen.

Zuniene er kjent for sitt håndverk: flettede kurver, sølvsmedarbeider, vevde tekstiler; og også for sine religiøse tradisjoner som de søker å holde hemmelige for utenforstående. I 2000 var det 10.228 medlemmer av zunistammen.

43 % av indianerstammen lever under fattigdomsgrensen i USA, men mange i indianerstammen regner ikke den lave inntekten og livsstilen sin som fattig.

Kort over de forskjellige pueblofolk omkring Grand Canyon.
Skilt ved inngangen til Zuni Pueblo som forbyr fotografering av kulturelle aktiviteter
Tegning av vevde belter

Referanser
----------

1. ↑  Doelle, W. H. (2009). Zuni origins: toward a new synthesis of Southwestern archaeology. D. A. Gregory, & D. R. Wilcox (Eds.). University of Arizona Press.
2. ↑  "Zuni Pueblo." Arkivert 29. april 2012 hos Wayback Machine. *Arizona Native Net.* Besøkt 21. april 2012.
3. ↑  Pueblo Of Zuni www.ashiwi.org.

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** Encyclopædia Universalis **·** LCCN
 |
**Zviadistene** var en vanlig betegnelse på støttespillerne til tidligere president av Georgia Zviad Gamsakhurdia som ble styrtet og døde under borgerkrigen i landet.

President Zviad Gamsakhurdia ble kastet fra makten i et blodig kupp som ødela sentrum av hovedstaden Tbilisi mellom den 20. desember 1991 og den 6. januar 1992. Zviad Gamsakhurdias tilhengere, de såkalte «zviadistene», igangsatte en stor demonstrasjon mot den nye regjeringen som var ledet av den tidligere kommunistiske lederen Eduard Shevardnadze i forskjellige deler av landet, og organiserte væpnede grupper som forhindret den nye regjeringen i å ta kontroll over provinsen Samegrelo, den tidligere presidentens fødested. Trefninger mellom de to gruppene varte helt til 1993 og utviklet seg til en fullskala borgerkrig. Gamsakhurdia returnerte til Vest-Georgia i september 1993, men ble drept den 31. desember 1993 når zviadistene ble slått. Dødsfallet ble bekreftet den 15. februar 1994.

Etter Gamsakhurdias død opphørte zviadistene å eksistere som en enhet, og mange medlemmer sluttet seg til forskjellige politiske organisasjoner og bevegelser som kjempet mot Eduard Shevardnadzes regjering.

Litteratur
----------

* Jonathan Wheatley (2005), *Georgia from National Awakening to Rose Revolution: delayed transition in the former Soviet Union*. Ashgate Publishing, Ltd. ISBN 0-7546-4503-7.
Djevelkongen Tosakanth (en Phu Yak) vokter et tempel i Wat Phra Kaew. Tosakanth er en tihodet Phu yak: Spiret på kronen har flere ansikter, hvert av dem representerer et av Tosakanth sine hoder.
**Phu yak** (thai: ผู้ยักษ์ ([pʰu: jak]), noen ganger også transkribert som *phu yuk*, av sanskrit यक्ष, *yakṣa*) er en kjempe fra thai mytologi og sagn. Phu yak er inspirert av rakshasaene i indisk mytologi, og man oversetter derfor ofte dette ordet med djevel. Selv om en Phu yak er en ond skikkelse, kan de overvinnes og bli med på det godes side. I thai-versjonen av Ramayana-eposet (Ramakian) er prins Ramas hovedmotstander, djevelkongen Tosakanth. Ofte kan man se statuer av Phu yak som vokter templer i Thailand (også disse er Phu Yak-er som originalt var onde, men som har blitt overvunnet, og nå er i det godes tjeneste). Typisk avbildes de med grønn hudfarge, runde hoder, store øyne, store hjørnetenner, et sint ansiktsuttrykk, og en thai-krone på hodet (som på bildet), men det er også mulige at en Phu yak avbildes som et menneske med rød hud og langt, svart hår, slik som en rakshasa avbildes i indisk tradisjon.

Trivia
------

I filmen Mannen med den gyldne pistol blir James Bond servert en flaske vin av merket *Phuyuck* (årgang '74). Dette merket er oppkalt etter Thailands Phu yak (med en noe misvisende transliterasjon), men man kan se en Phu yaks ansikt, i typisk stil, er på flaskens etikett over navnet. 

  

* En annen av tempelvokterne i Wat Phra Kaew.En annen av tempelvokterne i Wat Phra Kaew.

Wiktionary har ordbokoppføringer om ***ยักษ์***

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** Encyclopædia Universalis
 |
| Medaljeoversikt |
| --- |
| Konkurrerte for Tysklands flagg Tyskland |
| Turn: |
| VM i turn |
| Bronse | VM 1934 i Budapest |  Lagkonkurranse |

**Kurt Krötzsch** (født 31. januar 1909 i Lützen, død 1943) var en tysk turner. Han representerte turnforeningen *Lütsener Turnverein* som ble etablert i 1861. 

Han var født og oppvokst i Lützen, og utdannet seg også til møbelsnekker her. Allerede da han var 5 år gammel begynte han med turn i Lütsener Turnverein. Han var en av Tysklands beste turnere da han var aktiv, og utmerket seg spesielt i frittstående.

Han var med i ett turn-VM for Tyskland. Dette var i VM 1934 i Budapest, der han var med på det tyske laget som fikk bronse i lagkonkurransen. I tillegg fikk han bronse i frittstående individuelt, bak de to sveitsiske turnerne Georges Miez og Eugen Mack. Han var bare 0,1 poeng fra sølvmedaljen. 

Han fikk ingen OL-deltakelser i sin karriere. OL 1936 kunne han ikke delta i på grunn av skade. Han gjorde deretter grundige forberedelser til OL 1940 i Tokyo, men denne olympiaden ble avlyst på grunn av 2. verdenskrig. 

På nasjonalt nivå er han tysk mester sammenlagt tre ganger; i 1931, 1933 og 1940. Han vant også gull i bøylehest i 1940, og frittstående i 1940 og 1942.

Krötzsch døde i 1943, under 2. verdenskrig, der han ble funnet død på slagmarken. 

30. september 2006, over 60 år etter sin død, ble Krötzsch hedret i sin hjemby Lützen, da byens nye turnhall ble satt opp og oppkalt etter ham. Både ordfører Maik Reichel og den tidligere OL-mesteren i turn, Klaus Köste talte ved åpningen av hallen, og hyllet Krötzsch for sine resultater som turner.

Referanser
----------

1. ↑  GYMmedia online - *Die Gustav-Adolf-Stadt Lützen ehrt deutschen WM-Turner* Arkivert 19. juli 2008 hos Wayback Machine. besøkt 20. april 2009.
2. ↑  Sport Komplett – *Turnen – Deutsche Meisterschaften (Herren – Teil 1)*
3. ↑  Sport Komplett – *Turnen – Deutsche Meisterschaften (Herren – Teil 2)*
**Louis Edmé Jean Baptiste Vinçard**, kalt **Vinçard aîné** eller **Jules Vinçard** (født 12. thermidor an IV - 30. juli 1796 - i Paris, død etter 1878 i Saint-Maur-des-Fossés) var en håndverksprodusent av lineære mål, chansonnier, goguettier, og disippel av og propagandist for saintsimonianismen. Han var redaktør av avisen *La Ruche populaire*.

Biografi
--------

Han bodde i en tid i Saint-Maur-des-Fossés (Seine).

Forfatteren og journalisten Pierre Vinçard, som han somstundes forveksles med, var hans nevø.

Han var en svært aktig goguettier og var i særdeleshet med i goguettene *Lice chansonnière*, *l'Enfer* og *le Lycée*.

Memoarer
--------

* Jules Vinçard *Mémoires épisodiques d'un vieux chansonnier saint-simonien* E. Dentu éditeur, Paris 1878.

Referanser
----------

1. ↑   Autorités BnF, BNF-ID 14516178f, data.bnf.fr, besøkt 10. oktober 2015[Hentet fra Wikidata]

Eksterne lenker
---------------

* Jules Vinçard hos data.bnf.fr

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI **·** BNF **·** BNF (data) **·** SUDOC
 |
| Medaljeoversikt |
| --- |
| Konkurrerte for Frankrikes flagg Frankrike |
| Turn: |
| VM i turn |
| Sølv | VM 1903 i Antwerpen |  Svingstang |
| Sølv | VM 1911 i Torino |  Lagkonkurranse |
| Bronse | VM 1911 i Torino |  Skranke |

**Jules Lecoutre** (født 24. april 1878, død 18. april 1962) var en fransk turner. 

Han deltok i det første VM som ble arrangert, i 1903, der han fikk sølv i svingstang bak Joseph Martinez, og 5.-plass i mangekamp sammenlagt. Under VM 1911 i Torino var han med på det franske laget som vant sølv i lagkonkurransen, bak Tsjekkoslovakia. I dette VM-et fikk han også bronse i skranke. Hele seks utøver delte bronsemedaljen med 23,5 poeng, et halvt poeng bak vinneren, Giorgio Zampori fra Italia.

Han deltok også i OL i 1900, der han endte på 37.-plass sammenlagt med 247 poeng.

Referanser
----------

1. 1 2 3 4   fødselsattest, archivesdepartementales.lenord.fr, besøkt 28. august 2021[Hentet fra Wikidata]

Eksterne lenker
---------------

* (en) Jules Lecoutre – Olympics.com Rediger på Wikidata

* (en) Jules Lecoutre – Olympic.org Rediger på Wikidata

* (en) Jules Lecoutre – Olympedia Rediger på Wikidata

* (en) Jules Lecoutre – Sports-Reference (OL-resultater – arkivert) Rediger på Wikidata